***Húsvéti feladatlap***

**1) Olvasd el az alábbi ismeretterjesztő szöveget, majd oldd meg a hozzá kapcsolódó feladatokat!**

A húsvét a kereszténység legnagyobb ünnepe, melyről manapság az egész világon megemlékeznek. Húsvétkor ér véget a 40 napig tartó böjt, innen származik az ünnep magyar elnevezése is. Régen az emberek mindenütt napokig ünnepeltek együtt, a legények és fiatal házasok a templom megkerülése után gyalog végigvonultak a falun énekelve, imádkozva, majd megkerülték a határt, miközben bő termő esztendőért, békéért fohászkodtak. A húsvéti szertartásokhoz tartozik még az ételszentelés is. A szentelt sonka csontját hajdan kiakasztották a gyümölcsfára, hogy sokat teremjen. Húsvéthétfő volt a ma is szokásban lévő [húsvéti locsolás](http://mek.oszk.hu/02100/02115/html/2-1458.html), másutt a [húsvéti korbácsolás](http://mek.oszk.hu/02100/02115/html/2-1457.html) ideje. A gyermekek húsvéti megajándékozása (nyuszi által hozott édesség, tojás) újabb eredetű városi szokás.

**a) Húzd alá az igekötős igéket! Milyen hasonlóságokat és különbségeket fedezel fel köztük?**

Hasonlóság:

Különbség:

**b) Keress példát a szövegből az igenevek különböző fajtáira!**

folyamatos melléknévi igenév:

befejezett melléknévi igenév:

határozói igenév:

**c) Gyűjtsd ki a szövegből a határozószókat, és írd be őket a táblázat megfelelő oszlopába!**

|  |  |
| --- | --- |
| **Helyre utalók** |  |
| **Időre utalók** |  |
| **Egyéb körülményre utalók** |  |

**2) Juhász Gyula: *Húsvétra*** (részlet)

Egy régi húsvét fényénél borongott
S vigasztalódott sok tűnt nemzedék,
Én dalt jövendő húsvétjára zsongok
És neki szánok lombot és zenét.
E zene túlzeng majd minden harangot
S betölt e Húsvét majd minden reményt.
Addig zöld ágban és piros virágban
Hirdesd világ, hogy új föltámadás van!

**a) Húzd alá a versrészletben a mellékneveket és névmásokat!**

**b) Töltsd ki a táblázatot!**

|  |  |  |
| --- | --- | --- |
| **Szóalak** | ***Húsvétjára*** | ***Hirdesd*** |
| **Hangrend** |  |  |
| **Mássalhangzótörvény** |  |  |
| **Szófaj** |  |  |
| **Toldalékok** |  |  |

**c) Határozd meg a lehető legpontosabban a második sor szavainak szófaját!**

*S*:

*vigasztalódott*:

*sok*:

*tűnt*:

*nemzedék*:

**3) Egészítsd ki a locsolóverseket a hiányzó szavakkal!**

**a)**

Erdőn-mezőn nyitott szemmel,
sok virágra lel az \_\_\_\_\_\_\_\_\_\_.
Én most őket megöntözöm,
Piros tojást \_\_\_\_\_\_\_\_\_\_\_\_\_\_\_.

**b)**

Örömmel és büszkén keltem fel ma \_\_\_\_\_\_\_\_\_\_,
Hogy meglocsoljalak téged sok-sok szeretettel.
Sok házat bejártam, sok virágot láttam,
De ilyet, mint te vagy, sehol sem \_\_\_\_\_\_\_\_\_\_\_\_.

**c)**

Jó reggelt, jó reggelt, kedves liliomszál,

Megöntözlek rózsavízzel,

hogy ne \_\_\_\_\_\_\_\_\_\_\_\_\_\_\_!

Kerek erdőn jártam, piros tojást láttam,

Bárány húzta rengő kocsin

mindjárt ide \_\_\_\_\_\_\_\_\_\_\_.

Nesze hát rózsavíz, gyöngyöm, gyöngyvirágom!

Hol a tojás, piros tojás,

tarisznyámba \_\_\_\_\_\_\_\_\_\_\_\_!

**d)**

Kelj föl párnáidról, szép ibolyavirág!

Nézz ki az ablakon, milyen szép a \_\_\_\_\_\_\_\_\_\_.

Megöntözlek szépen az ég harmatával,

Teljék a tarisznya szép piros \_\_\_\_\_\_\_\_\_\_\_\_!

**e)**

Odakint az utcán azt mondják a nagyok,
hogy ebben a házban hervadnak a \_\_\_\_\_\_\_\_\_\_.
Én is, mint az apám, szeretem a nőket,
bejöttem hát ide meglocsolni \_\_\_\_\_\_\_\_\_\_.

**f)**

Erdély közepében kinyílott a \_\_\_\_\_\_\_\_\_\_,

az elhagyott magyar nemzet

gyönyörű bimbója.

Megöntözném százszor is én, szálljon áldás rája.

Ne legyen a magyar nemzet

szomorú és \_\_\_\_\_\_\_\_\_\_.

Locsoljuk és áldjuk ezt a szép virágot,

ez terem a magyar népnek

édes \_\_\_\_\_\_\_\_\_\_\_\_\_\_\_\_\_.

**4) Próbálj saját locsolóverset írni!**

**3) *Megoldás***

a) ember, megköszönöm

b) reggel, találtam

c) hervadozzál, szálltam, várom

d) világ, tojással

e) csajok, őket

f) rózsa, árva, szabadságot